Аԥсны зҽаԥсазтәыз артист, аурыс драматә театр актиор, арежиссиор Џьамбул Жорданиа иажәақәа рыла еиҳа бзиа иибоз, гәыкала дыззыҟаз амузыка акәын, аха иҩызцәа рыбзоурала атеатр ахь дымҩахыҵит. 24 шықәса ҵуеит Џьамбул актиорк, режиссиорк иаҳасабала Аурыс драматә театр аҟны аус иуеижьҭеи.
Иахьатәи атеатр ахәыԥшҩы дзеиԥшроу, уи иҭахрақәа дрылацәажәо актиор иазгәеиҭеит, ахәаԥшы игәы иаҭаху ирбара-ирҳара, атеатр дадыԥхьалазарц азы иҟаҵатәу рацәоуп.